Raiņa bulvāris (Rīga)

Raiņa bulvāris ir bulvāris Rīgas Bulvāru lokā Centra apkaimē Rīgā. Tas sākas krustojumā ar Krišjāņa Valdemāra ielu un beidzas krustojumā ar 13. janvāra, Marijas un Emīlijas Benjamiņas ielām. Bulvāra kopējais garums ir 1005 metri un tas sastāv no 3 braukšanas joslām. Raiņa bulvāris ir vienvirziena iela, pa to var braukt virzienā no Krišjāņa Valdemāra ielas uz Stacijas laukumu.

 Vēsturiskie nosaukumi 
Bulvāris izveidots 1859. gadā līdz ar pilsētas aizsargmūru nojaukšanu, un tā sākotnējais nosaukums bija Troņmantinieka bulvāris (), Baltijas pārkrievošanas laikā — Mantinieka bulvāris (). Pēc Latvijas Republikas nodibināšanas to 1920. gadā pārdēvēja par Raiņa bulvāri. Vācu okupācijas laikā kopš 1942. gada 16. aprīļa bulvāra nosaukums bija Alfrēda Rozenberga loks (Alfred-Rosenberg-Ring).Rīkojums par Rīgas pilsētas ielu, laukumu un parku pārdēvēšanu, 16.04.1942.

 Ielas raksturojums 
Raiņa bulvāris ir 1005 metrus garš asfaltēts bulvāris Rīgas centrā. Tas sākas krustojumā ar Krišjāņa Valdemāra ielu un iet dienvidaustrumu virzienā kā trīs joslu iela. Apbūvēta ir tikai viena Raiņa bulvāra puse, bet otrā pusē atrodas parks. Raiņa bulvāra sākumdaļā atrodas Gruzijas vēstniecība, aiz krustojuma ar Reimersa ielu — Latvijas Okupācijas muzejs. Blakus tam atrodas Rīgas Valsts 1. ģimnāzija, tālāk Francijas vēstniecība. Iepretim Brīvības piemineklim Raiņa bulvāris krustojas ar Brīvības bulvāri. Aiz krustojuma ar Brīvības bulvāri atrodas Vācijas vēstniecība, nedaudz tālāk Raiņa bulvāris savienojas ar Inženieru ielu. Posmā starp Inženieru un Arhitektu ielām atrodas Latvijas Universitātes galvenā ēka. Vēl Raiņa bulvāris krusto Krišjāņa Barona ielu. Raiņa bulvāris beidzas krustojumā ar 13. janvāra, Marijas un Emīlijas Benjamiņas ielām. Raiņa bulvāris ir vienvirziena iela, pa to var braukt virzienā no Krišjāņa Valdemāra ielas uz Stacijas laukumu.

 Ielu savienojumi 
Raiņa bulvāris ir savienots ar šādām ielām:
 Krišjāņa Valdemāra iela ("T" veida krustojums)
 Reimersa iela ("T" veida krustojums)
 Brīvības bulvāris
 Inženieru iela ("T" veida krustojums)
 Arhitektu iela ("T" veida krustojums)
 Krišjāņa Barona iela
 13. janvāra iela
 Marijas iela
 Emīlijas Benjamiņas iela

 Objekti 
 Raiņa bulvārī 2 agrāk atradās Azerbaidžānas vēstniecība
 Raiņa bulvārī 3 atrodas Gruzijas vēstniecība
 Raiņa bulvārī 7 agrāk atradās ASV vēstniecība, tad Latvijas Okupācijas muzejs
 Raiņa bulvārī 8 atrodas Rīgas Valsts 1. ģimnāzija (1874., arhitekts Johans Daniels Felsko)
 Raiņa bulvārī 9 atrodas Francijas vēstniecība (līdz 1940. gadam Lielbritānijas vēstniecība)
 Raiņa bulvārī 13 atrodas Vācijas vēstniecība
 Raiņa bulvārī 15 atrodas ēka, kur 1918. gadā dzīvoja Vācijas pilnvarotais Augusts Vinnigs
 Raiņa bulvārī 19 atrodas Latvijas Universitātes galvenā ēka
 Raiņa bulvārī 29 atrodas LU Matemātikas un informātikas institūts
 Raiņa bulvārī 33 atrodas viesnīca "Nordic Hotel Bellevue". Ēka celta 1884. gadā, arhitekts Jānis Frīdrihs Baumanis. Sākumā tā tika izmantota kā īres nams, bet pēc tam pārveidota par viesnīcu.

 Sabiedriskais transports 
Pa Raiņa bulvāri kursē vairāki autobusu un trolejbusu maršruti:
 2., 11., 13. 24. un 57. autobusu maršruti kursē visa Raiņa bulvāra garumā (no Krišjāņa Valdemāra ielas līdz 13. janvāra, Marijas un Gogoļa ielu krustojumam).
 3., 6., 9., 16. un 21. maršruta autobusi, kā arī 4., 31. un 34. maršruta trolejbusi kursē Raiņa bulvāra posmā no Brīvības bulvāra līdz 13. janvāra, Marijas un Gogoļa ielu krustojumam.
 12. maršruta trolejbusi kursē Raiņa bulvāra posmā no Krišjāņa Valdemāra ielas līdz Brīvības bulvārim.
 3., 19. maršruta trolejbusi kursē visa Raiņa bulvāra garumā (no Krišjāņa Valdemāra ielas līdz 13. janvāra, Marijas un Gogoļa ielu krustojumam).
 17. maršruta trolejbusi kursē Raiņa bulvāra posmā no Brīvības bulvāra līdz 13. janvāra, Marijas un Gogoļa ielu krustojumam.
 15. un 20. maršruta trolejbusi kursē Raiņa bulvāra posmā no Inženieru ielas līdz 13. janvāra, Marijas un Gogoļa ielu krustojumam.

 Skatīt arī 
 Centra rajons
 Rīgas centrs
 Raiņa bulvāris citās Latvijas pilsētās

 Vēsturiskie attēli 

 Atsauces 

Kategorija:Ielas Rīgas centrā
Kategorija:Bulvāri Rīgā